*Projekts*

**LATVIJAS REPUBLIKAS MINISTRU KABINETA
SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2013. gada \_\_\_. \_\_\_\_\_\_\_\_\_ |

**.§**

**Par Ministru kabineta 2011.gada 2.augusta sēdes protokollēmuma (prot. Nr.46 33.§) „Informatīvais ziņojums „Par valsts informācijas sistēmām un to attīstības iespējām”” 3.punktā un Ministru kabineta 2012.gada 28.februāra sēdes protokollēmuma (prot. Nr.11 29.§) „Informatīvais ziņojums „Par īstenotajiem valsts informācijas sistēmu attīstības projektiem un par priekšlikumiem valsts informācijas sistēmu attīstībai”” 3.punktā doto uzdevumu izpildi**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

(...)

1. Ņemot vērā iesniegto informāciju par Ministru kabineta 2011.gada 2.augusta sēdes protokollēmuma (prot. Nr.46 33.§) „Informatīvais ziņojums „Par valsts informācijas sistēmām un to attīstības iespējām”” 3.punktā un Ministru kabineta 2012.gada 28.februāra sēdes protokollēmuma (prot. Nr.11 29.§) „Informatīvais ziņojums „Par īstenotajiem valsts informācijas sistēmu attīstības projektiem un par priekšlikumiem valsts informācijas sistēmu attīstībai”” 3.punktā doto uzdevumu izpildi, noteikt, ka Vides aizsardzības un reģionālās attīstības ministrija minētos uzdevumus izpilda līdz 2014.gada 19.augustam.
2. Vides aizsardzības un reģionālās attīstības ministrijai ietvert normatīvā akta projektā, kas ir saistīts ar šī protokollēmuma 1.punkta izpildi, prasības, kuru izpilde nodrošina:
	1. racionālu informācijas un komunikācijas tehnoloģiju (turpmāk – IKT) resursu izmantošanu valsts informācijas sistēmu izveidošanai, uzturēšanai, drošībai un attīstībai;
	2. valsts informācijas sistēmu sadarbspēju, izmantojot koplietošanas IKT risinājumus informācijas apmaiņā starp valsts informācijas sistēmām;
	3. uzticību informācijai, kuru apstrādā valsts informācijas sistēmās, veicinot tās izmantošanu atbilstoši sabiedrības vajadzībām visās iespējamās dzīves situācijās, kā arī šīs informācijas pieejamību neatkarīgi no IKT rīkiem, kuri ir valsts informācijas sistēmu lietotāju rīcībā;
	4. valsts informācijas sistēmu darbību un lietošanu un valsts informācijas resursu apstrādi valsts informācijas sistēmās atbilstoši principiem, kuri ļauj organizēt valsts pārvaldi pēc iespējas ērti, efektīvi un pieejami sabiedrībai, kā arī organizēt ar valsts informācijas sistēmām saistītu IKT pārvaldību pēc iespējas efektīvāk un racionālāk;
	5. publiski privātās partnerības attīstību un konkurences veicināšanu IKT jomā, uzticot valsts informācijas sistēmu pārziņu funkcijas arī nevalstiskajām institūcijām;
	6. kompetenču sadalīšanu starp institūcijām, kas ir atbildīgas par valsts informācijas sistēmu, tajā skaitā IKT, pārvaldību, un tām institūcijām, kuras veido un uztur valsts informācijas resursus;
	7. IKT un elektroniskās pārvaldes ieviešanā vadošās valsts pārvaldes iestādes un attiecīgo valsts pārvaldes nozaru ministriju kompetences stiprināšanu un sadarbības veicināšanu valsts informācijas sistēmu jomā.
3. Vides aizsardzības un reģionālās attīstības ministrijai līdz 2014.gada 19.augustam izstrādāt un noteiktā kārtībā iesniegt izskatīšanai Ministru kabinetā šī protokollēmuma 2.punktā minēto normatīvā akta projektu kopā ar Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” 4.punktā minēto valsts IKT pārvaldības likumprojektu.
4. Vides aizsardzības un reģionālās attīstības ministrijai līdz 2013.gada 1.augustam izstrādāt un noteiktā kārtībā iesniegt izskatīšanai Ministru kabinetā grozījumus Valsts informācijas sistēmu likumā, lai papildinātu tajā ietverto tiesisko regulējumu ar normu, kas ļauj regulēt valsts informācijas sistēmu pārziņu sadarbību attiecīgo valsts informācijas sistēmu datu apmaiņai bez savstarpēju līgumu vai vienošanās noslēgšanas, ja šo sistēmu integrācija ir nodrošināma, izmantojot Valsts reģionālās attīstības aģentūras pārziņā esošo valsts informācijas sistēmu savietotāju.
5. Vides aizsardzības un reģionālās attīstības ministrijai izstrādāt un pēc šī protokollēmuma 4.punktā minēto grozījumu Valsts informācijas sistēmu likumā pieņemšanas Saeimā otrajā lasījumā iesniegt noteiktā kārtībā izskatīšanai Ministru kabinetā grozījumus Ministru kabineta 2009.gada 6.oktobra noteikumos Nr.1131 „Valsts informācijas sistēmu savietotāju izveidošanas, uzturēšanas un darbības kārtība un valsts informācijas sistēmas funkcionalitātes nodrošināšanas kārtība integrētas valsts informācijas sistēmas ietvaros”, lai noteiktu kārtību, kādā ir nodrošināma valsts informācijas sistēmu integrācijas funkcionalitāte, izmantojot Valsts reģionālās attīstības aģentūras pārziņā esošo valsts informācijas sistēmu savietotāju, bez attiecīgo valsts informācijas sistēmu pārziņu un Valsts reģionālās attīstības aģentūras savstarpējas vienošanās vai sadarbības līguma noslēgšanas.
6. Vides aizsardzības un reģionālās attīstības ministrijai izstrādāt un noteiktā kārtībā iesniegt izskatīšanai Ministru kabinetā šī protokollēmuma 4.punktā minētos grozījumus Valsts informācijas sistēmu likumā un 5.punktā minētos grozījumus Ministru kabineta 2009.gada 6.oktobra noteikumos Nr.1131 „Valsts informācijas sistēmu savietotāju izveidošanas, uzturēšanas un darbības kārtība un valsts informācijas sistēmas funkcionalitātes nodrošināšanas kārtība integrētas valsts informācijas sistēmas ietvaros” kopā ar Ministru kabineta 2013.gada 23.aprīļa sēdes protokollēmuma (prot. Nr.23 7.§) „Likumprojekts „Kredītbiroju likums”” 10. un 11.punktā minētajiem grozījumiem attiecīgajos normatīvajos aktos.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Vides aizsardzības un reģionālās attīstības ministrijas
valsts sekretārs A.Antonovs

22.05.2013. 12:47

664

Ķeņģis 66016528

vitalijs.kengis@varam.gov.lv